CELEX: 62016CN0092
Language: da
Date: 2016-02-15 00:00:00
Title: Sag C-92/16: Anmodning om præjudiciel afgørelse indgivet af Juzgado de Primera Instancia n° 1 de Fuenlabrada (Spanien) den 15. februar 2016 — Bankia S.A.mod Henry-Rodolfo Rengifo Jiménez og Sheyla-Jeanneth Felix Caiza

2.5.2016   
            
            
               DA
            
            
               Den Europæiske Unions Tidende
            
            
               C 156/27
            
         Anmodning om præjudiciel afgørelse indgivet af Juzgado de Primera Instancia no 1 de Fuenlabrada (Spanien) den 15. februar 2016 — Bankia S.A.mod Henry-Rodolfo Rengifo Jiménez og Sheyla-Jeanneth Felix Caiza
   (Sag C-92/16)
   (2016/C 156/36)
   Processprog: spansk
   
      Den forelæggende ret
   
   Juzgado de Primera Instancia no 1 de Fuenlabrada
   
      Parter i hovedsagen
   
   
      Sagsøger: Bankia S.A.
   
      Sagsøgt: Henry-Rodolfo Rengifo Jiménez og Sheyla-Jeanneth Felix Caiza
   
      Præjudicielle spørgsmål
   
   
               1)
            
            
               Skal artikel 6, stk. 1, i Rådets direktiv 93/13/EØF (1) af 5. april 1993 om urimelige kontraktvilkår i forbrugeraftaler fortolkes således, at en aftale ikke kan opretholdes uden det urimelige kontraktvilkår, hvis den resterende del af aftalen er forbundet med urimeligt høje omkostninger for den erhvervsdrivende?
            
         
               2)
            
            
               Såfremt det ikke er muligt at opretholde en aftale, som er forbundet med urimeligt høje omkostninger for den erhvervsdrivende, har den nationale ret da beføjelse til at redde aftalen for at beskytte forbrugeren, enten ved at anvende en deklaratorisk retsregel, eller vil det være nødvendigt at tilpasse aftalen med en regel, der akkurat er tålelig for den erhvervsdrivende?
            
         
               3)
            
            
               Er det tilladt at opretholde den resterende del af aftalen i henhold til artikel 6, stk. 1, i direktiv 93/13, når et kontraktvilkår vedrørende fremskyndet forfald er ugyldigt, fordi det er urimeligt?
            
         
               4)
            
            
               Kan forbrugeren frasige sig beskyttelsesordningen i direktiv 93/13 over for den domstol, der behandler sagen?
            
         
               5)
            
            
               Er det i overensstemmelse med effektivitetsprincippet i direktiv 93/13 og Den Europæiske Unions charter om grundlæggende rettigheder (2), når en national proceslov gør forbrugerens materielle rettigheder eller fordele betingede af, at vedkommende underkaster sig en særligt fremskyndet fuldbyrdelsesprocedure, og når disse rettigheder eller fordele i henhold til samme lov ikke anerkendes i andre procedurer?
            
         
      (1)  EFT L 95, s. 29.
   
      (2)  EUT C 364, s. 1.